Henricus prepositus de Ursens dedit Deo et sanctę Marię Cistercii fratribusque ibidem in perpetuum servientibus quicquid habebat in territorio Lastricii in terris, pratis, silvis et aquis. Quod donum uxor ejus Regina eorumque filii Hugo et Petrus et soror horum minor, filii quoque prioris natu Hugonis uxor, presentibus his testibus, laudaverunt, Hugone de Balaum, Hudetlone de Fangeio, Petro de Rubeomonte, Philiberto de Chalgeio, Achardo d’Ursens, Girberto et Walterio fratre ejus sacerdote, predicti prepositi nepotibus. Dederat autem aliquando idem Henricus predictę Cistercii ęcclesię quicquid habebat in territorio ambiliacensi in terris, pratis, silvis et aquis. Quod donum eodem die ab ipso Henrico recognitum et prefatę ęcclesię laudatum est, nichilominus hoc uxore ejus et predictis eorum filiis et filia et uxore Hugonis laudantibus et coram prefatis testibus. Ambo hec dona ipso die laudavit frater sepedicti Henrici Paganus sacerdos et coram hisdem testibus.